**”Aici sunt dragoni”!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Nu aruncați mărgăritarele voastre înaintea porcilor,

ca nu cumva să le calce în picioare și, întorcându-se,

să vă sfâșie pe voi.” (Matei, 7, 6)

”Aici sunt dragoni”!

…

Să nu arăți nimănui colțul tău de Paradis,

Pe care-l poți găsi ascuns oriunde-n drumul vieții tale,

Că-l vor confisca apoi haite întregi de bufoni,

De te-or întreba vreodată spune-le că-i interzis,

Înaintea nimănui nu arunca mărgăritare,

Iar pe-a lumii tale hartă scrie ”aici sunt dragoni”!

…

De vrei să te ascunzi de lume du-te-n lumea ta de vis

Și pune-ți în gând dorințe că toate se vor împlini,

Dar să nu uiți niciodată că poți oricând să te ridici

Să păstrezi doar pentru tine acest mirific Paradis,

De te-or întreba vreodată, să nu spui cumva că știi,

Ci să spui, ”veniți degeaba, că numai tigri sunt aici”!

…

Așa este Asinor, planeta noastră, Tanis,

Acea lume minunată de pe care am venit,

Unde-n nopțile albastre strălucesc cioburi de lună,

Ea așteaptă să ne-ntoarcem ca un tainic Paradis,

Să fim ca florile-n livezi în primăveri fără sfârșit,

Să petrecem veșnicia visând acolo, împreună!